*Tämä artikkeli käsittelee verkkopalvelua. Nimenhuudolla voidaan tarkoittaa myös nimilistan läpikäyntiä esimerkiksi kokoukseen osallistujien selvittämiseksi.*

**Nimenhuuto** on joukkueille tehty verkkopalvelu, joka keskittyy joukkueiden ja ryhmien toiminnan organisointiin. Joukkue saa Nimenhuudossa itselleen salasanalla suojatun sivun, jossa voi hallinnoida joukkueen tietoja. Palvelun suosituimmat toiminnot ovat jaettu kalenteri sekä ilmoittautumisten kerääminen harjoituksiin ja peleihin. Palvelun on rakentanut ja sitä ylläpitää suomalainen Sports Connected Oy.

Vuonna 2013 palvelussa käy joka viikko noin 180 000 kävijää ja se on Suomen suosituimpien sivustojen joukossa (urheilu-kategoriassa sijalla 6).

Nimenhuuto valittiin parhaaksi Kuluttajapalveluksi *Suomen Paras Mobiilipalvelu* -kilpailussa 2013 .

Historia
--------

Nimenhuudon ensimmäiset versiot tehtiin perustajien oman joukkueen sisäiseen käyttöön 2000-luvun alussa. Usean vuoden kehitystyön jälkeen palvelu avattiin julkiseen käyttöön vuonna 2007. Palvelun käyttäjämäärien ja kustannusten kasvaessa palvelua kehittämään ja hallinnoimaan perustettiin Sports Connected Oy vuonna 2009. 

Nimenhuuto on TNS:n virallisen mittauksen mukaan Suomen suurimpien sivustojen joukossa. Urheilusivustojen kategoriassa Nimenhuuto on sijalla 6 ja kaikki sivustot kattavalla yleislistalla sijalla 30. Nimenhuuto on käännetty usealle kielelle ja on käytössä mm. Saksassa nimellä Kadermanager.de, Ranskassa nimellä Yaentrainement.fr, Espanjassa nimellä Listadejugadores.es ja Venäjällä nimellä MojaKomanda.ru .

Tuote
-----

Nimenhuuto on verkkopalvelu, jossa joukkueet ja ryhmät voivat hallinnoida omaa harjoitus- ja peliaikatauluaan, kerätä ilmoittautumiset tapahtumiin, tiedottaa muutoksista, ym.  Palvelusta on sekä maksuton että maksullinen versio. Maksullisessa versiossa on lisäominaisuuksia, kuten joukkueen sisäiset tekstiviestit..

Nimenhuuto on suunnattu urheiluun ja harrastejoukkueille , mutta sitä käyttävät myös esimerkiksi partioryhmät, kuorot, vapaapalokunnat. Nimenhuudot viisi suosituinta lajia ovat jalkapallo, salibandy, jääkiekko, lentopallo ja koripallo.

Nimenhuutoa käyttävät sekä suuret urheiluseurat että yksittäiset joukkueet .

### Lisäpalvelut

Nimenhuuto *Sponssisivu* on vuonna 2012 julkaistu lisäpalvelu, jolla joukkueet voivat tehdä varainhankintaa. Sponssisivu on joukkuekohtainen kauppoja listaava sivu, jonka kautta tehdyistä verkkokauppaostoksista maksetaan joukkueelle komissio .

Nimenhuuto *Pelaajapörssi* on vuonna 2010 julkaistu lisäpalvelu, jossa joukkueet voivat ilmoittaa hakevansa uusia jäseniä joukkueeseen. Pelaajapörssissä on Nimenhuudon sivujen mukaan 1 332 ilmoitusta eri joukkueilta .

Katso myös
----------

* Sosiaalinen media
* Nettipalvelu

Lähteet
-------

1. ↑  nimenhuuto.com - säästää aikaasi ja tekee joukkueen arkipäivän pyörittämisestä helppoa *similarweb.com*. Viitattu 25.6.2022. (englanniksi)
2. 1 2  Poropudas, Timo: Kuka tulee treeneihin? *Digitoday.fi*.  31.12.2007. Sanoma. Viitattu 11.11.2013.
3. 1 2 3  Karjalainen, Katariina: Ketä tulossa treeneihin? *Sinettimaili*.  16.11.2010. Nuori Suomi. Viitattu 11.11.2013.
4. 1 2  Nimenhuuto.com kertoo, kuka tulee treeneihin *HS.fi*.  31.12.2007. Sanoma News Oy.
5. 1 2  Vilamo, Jyri: Tapahtumien järjestäminen - ilmoittautumiset Nimenhuutoon *Helsingin Reservin Sanomat*.  18.10.2013. Viitattu 11.11.2013.
6. 1 2 3 4  Saranen, Aki: Arkistoitu kopioNimenhuuto teki läpimurron *Länsiväylä*.  7.4.2010.  Arkistoitu 31.10.2013. Viitattu 11.11.2013.
7. 1 2 3 4 5  Jokiniemi, Emmakaisa: Arkistoitu kopioNettipalvelu löytää joukkueeseen uudet pelaajat *Vantaan Sanomat*.  31.7.2013. Suomen Lehtiyhtymä.  Arkistoitu 5.3.2016. Viitattu 11.11.2013.
8. 1 2  Suomen Web-sivustojen viikkoluvut *TNS Metrix*. TNS Gallup. Viitattu 11.11.2013.
9. ↑  Arkistoitu kopioBest Mobile Service in Finland 2013  5.11.2013. Teleforum Ry.  Arkistoitu 11.11.2013. Viitattu 11.11.2013.
10. ↑  Kaislaniemi, Mari: Linnanmäen ja Helsingin lentokentän mobiilipalvelut palkittiin parhaina *Markkinointi&Mainonta*.  7.11.2013. Talentum. Viitattu 12.11.2013.
11. 1 2  Nimenhuuto - Keitä tulossa treeneihin? (Sivun alareuna) Sports Connected. Viitattu 11.11.2013.
12. ↑  Nimenhuuto: hinnasto Sports Connected. Viitattu 11.11.2013.
13. ↑  Metsämäki, Heikki: Arkistoitu kopioNimenhuuto chans till sponsorpeng för amatöridrott *Hufvudstadsbladet*.  12.1.2013. KSF Media.  Arkistoitu 24.2.2013. Viitattu 11.11.2013. (ruotsiksi)
14. ↑  Laiho, Taru, Metsämäki, Heikki: Amateur sports clubs interested in a new form of sponsorship *Helsinki Times*. Helsinki Times Oy. Viitattu 11.11.2013. (englanniksi)

Aiheesta muualla
----------------

* Nimenhuuto
* Liikunnan ja Urheilun Maailma: Keitä tulossa treeneihin?